
A Búvár Zsebkönyvek 
eddig megjelent kötetei : 


Madarak 1. (4. kiadás) 
Vadvirágok 1. (4. kiadás) 
Gombák (4. kiadás) 

Halak (3. kiadás) 

Lepkék (4. kiadás) 
Disznövények (3. kiadás) 
Csigák, kagylók (2. kiadás) 
Fák, bokrok (3. kiadás) 
Legyek, hangyák, méhek, 
darazsak (3. kiadás) 
Vadak (3. kiadás) 
Ásványok 

Mohák, zuzmók, harasztok 
(2. kiadás) 

Bogarak (3. kiadás) 
Kövületek 

Kutyák (3. kiadás) 

Kígyók, békák (2. kiadás) 
Díszmadarak (3. kiadás) 
Vadvirágok 2. (3. kiadás) 
Kultúrnövények 1. (2. kiadás) 
Pókok, skorpiók (3. kiadás) 
Háziállatok (3. kiadás) 
Gyümölcsök (3. kiadás) 
Ősállatok (3. kiadás) 
Kultúrnövények 2. 

Felhők (2. kiadás) 


Állatkerti emlősök (2. kiadás) 
Állatkerti madarak (2. kiadás) 
Gyógynövények 

Tengeri állatok 1. 

Tengeri állatok 2. 
Emberek (2. kiadás) 
Kaktuszok, pozsgások 

(2. kiadás) 
Fűszernövények (2. kiadás) 
Különös növények 
Kisemlősök (2. kiadás) 
Emberelődök 

Trópusi pillangók 
Kabócák, bodobácsok 
Ősnövények 

Havasi virágok 
Hagymások, gumósok 
Szitakötők, kérészek, 
hangyalesők 

Madarak 2. 

Tengeri rákocska hevesen csalánozó virágállatot tart ollói között, 
azt dugja támadója orra alá; aprócska hal beúszik a nagyok kitá- 
tott szájába, és megtisztítja fogaikat az ételmaradékoktól; madár 
falevélből zacskót varr, abba rejti el tojásait; darázs megbénított 
óriáspókot mint élő konzervet raktároz el ivadéka számára 
— ugye különös állatok? Különösek, mert szinte , ravasz?" módsze- 
rekkel próbálnak életben maradni ezer veszéllyel fenyegető kör- 
nyezetükben, s mert meglepő , előrelátással!" gondoskodnak ivadé- 
kaik felnövekedéséről. 

Kötetünk különböző állattörzsekből válogatva mutatja be 
a legérdekesebb fajokat, csoportjuk óriásait és törpéit, az álcázás 
művészeit éppúgy, mint a külsejükkel rémisztő , szörnyeket? vagy 
a nőstényüket csalogató , szépfiúkat". Nem tagadjuk, egy ilyen 
válogatás csak szubjektív lehet: olyan nehéz eldönteni, mit is 
tartsunk igazán különlegesnek! Hiszen ami számunkra izgalmas, 
egzotikus ritkaság, az a saját hazájában olyan megszokott, közön- 
séges állat, hogy szinte észre sem veszik. 

Az imént a , ravasz" és az , előrelátó" szavakat említettük. Nem 
szabad azonban tévedésbe esnünk: sem az eszközt használó, sem 
az utódaikról oly nagy bölcsességgel gondoskodó állatoknál nincs 
szó tudatos emberi tevékenységről. A két legfontosabb ösztön: 
az ön- és fajfenntartás különleges példáit kell bennük látnunk. 

A bemutatott állatok közül néhány latin nevén szerepel, mert 
nincs jó magyar nevük. Külön szót érdemelnek a rajzok, melyek 
általában színes fényképek alapján készültek. És ha a fotóművész 
netán szokatlan pózban örökítette meg becserkészett , modelljét", 
bizony a mi állatunk is így jelenik meg a könyvben. 

I. tábla 
1. Hólyagmedúza v. portugál gálya (Physalia physalis). A telepes 
medúza egyetlen tojás alakú, vastag kocsonyás réteggel bevont, 
20-30 cm hosszú léghólyag segítségével lebeg a víz felszínén. 
Felső részén ezüstös taraj található, ezt felmeresztve vitorlázik 
tova. A telep tagjainak meghatározott feladata van: lehetnek 
köztük polipszerűek (falóegyedek), száj nélküli tapogatóegyedek 
stb. A hólyagmedúza kékes színű fogófonalai 10-30 m mélyre 
ereszkednek a vízbe, menet közben ezekkel halászik. Zsákmányát 
a fogófonalak erősen mérgező csalánsejtjei bénítják meg, majd 
spirálisan feltekeredve felemelik a falópolipokhoz. A világ összes 
tengerében elterjedtek. 


2. Gömb- v. hólyagcsiga (Ampullarius gigas). A gyerekököl nagy- 
ságúra is megnövő csiga a trópusi Ázsia, Dél-Amerika tavaiban él. 
Héjának kör alakú nyílását fedővel le tudja zárni. Kétéltű, azaz 
a szárazon is képes hosszabb időt eltölteni. Köpenyürege ugyanis 
két részből áll: egy kopoltyús és egy véredényekkel behálózott 
tüdős üregből. Ha vízben tartózkodik, hosszú légzőszifonját mint 
valami ormányt kidugja a víz színe fölé, így légköri levegőt is szív. 


3. Tutajcsiga (Janthina janthina). Nevét onnan kapta, hogy talpá- 
nak tapadós váladékából és levegőbuborékból , tutajt" készít, 
ezzel siklik a víz felszínén. Még élelme is a , házhoz jön", ugyanis 
a tutajra tapadó apróbb élőlényeket eszegeti, Veszély esetén sötét- 
kék folyadékot lövell ki magából, és annak leple alatt elmenekül. 
A Földközi-tengerben is megtalálható. 


4. Óriásfül v. vívócsiga (Strombus pugilis). E 20-25 cm-re megnövő 
karib-tengeri csiga különlegessége, hogy héjnyílásának külső része 
szárnyszerűen kiszélesedik — ezért hasonlítják a fülkagylóhoz. 
A Karib-tenger homokos partjainál élő állat sajátos védekező- 
módjára utal másik neve: keskeny, hosszú, éles peremű fedőjével 
vadul csapkod maga körül. Moszatokkal táplálkozik. 

1. Kúpcsiga (Conus striatus). A trópusi tengerek lakója ez az 
, ormánnyal" felszerelt, kb. 7 cm hosszú csigafaj. A , tenger mér- 
geskígyójá"-nak is nevezik, mert hosszú fogai injekciós tűként 
állnak ki radulájából, és ezeken át juttatja mérgét a zsákmányba. 
Megfigyelték, hogy a sziklahasadékokban rejtőzködő csiga elő- 
ször ormányával lágyabb helyet tapogat ki áldozatán, majd hirte- 
len megmerevedve tejszerű felhőt lövell ki magából. Mérge az em- 
berre is halálos lehet! 


2. Dudoros rejtetthéjú csiga (Pleurobranchus tuberculatus). Ezek- 
nek a néhány cm-es tengeri csigáknak a héja csaknem elcsökevé- 
nyesedett, a köpeny teljesen beborítja. Élénk színükkel oly töké- 
letesen olvadnak bele színpompás környezetükbe, hogy szinte 
észrevétlenek maradnak. De nemcsak rejtőzködéssel védekeznek 
támadóik ellen: a Pleurobranchus membranaceus földközi-tengeri 
faj 20 cm-re is megnő, kénsavas nyálkát lövell ki magából. A halak 
ugyan bekapják, de rögtön ki is öklendezik a rossz ízű falatot. 


3. Csillagcsiga (Glossodoris valenciennesi). Az 1-2 cm-es házatlan 
tengeri csiga a meleg tengerek lakója. Elcsökevényesedett kopol- 
tyúinak szerepét különös hátoldali függelékek vették át, melyek 
szabadon lógnak a vízben, és csillag alakban veszik körül a végbél- 
nyílást. Moszatokkal táplálkozik. 


4. Fonalascsiga (Coryphella sp.). A sekély ausztráliai partok men- 
tén élő, 3 cm hosszú csiga ágas-bogas, fonalszerű függelékeiről 
nevezetes, no meg arról, hogy kölcsönvett , fegyverekkel" véde- 
kezik. Későbbi élete folyamán ugyanis hátoldali függelékeiben 
csalánsejtek jelennek meg. A csalánsejt a hidraállat fegyvere, csa- 
lántokból és a benne feltekeredett fonalból áll. Érintésre a csalán- 
tok felpattan, a fonal kivágódik, a zsákmányba hatol, és megmér- 
gezi. A csalánsejtekhez fantasztikus módon, polipok felfalása 
révén jut a fonalascsiga. 


6 


II. tábla 


1. Nagy fésű- v. zarándokkagyló (Pecten jacobaeus). A dél-európai 
tengerpartok mentén élő kagyló nagyon jól úszik, sőt: ki is tud 
ugrani a vízből. Köpenyperemét összepréseli, majd nagy erővel 
egymáshoz rántja két teknőjét. A köpenyüregben levő víz a záró- 
készülék két oldalán levő résen kilövell, s.az állat előrelökődik. 
Több mint száz kék, golyó alakú szeme van, ezek a köpeny pere- 
mén ülnek, számos tapogatónyúlvánnyal együtt. Fényt és mozgást 
érzékel velük a kagyló. 


2. Ráspolykagyló (Lima inflata). A reszelőkagylók közé tartozik, 
s ugyancsak kiváló úszó. Nevét érdes héjfelületéről kapta. Köpeny- 
szegélyén szemek ülnek, és hosszú tapogatói bojtként lógnak ki 
ovális teknői közül. Mivel teknőit nem tudja teljesen bezárni, 
eredeti módon védekezik: fészket épít. Az európai partok mentén 
élő 4 cm hosszú Lima hians (2. a ábra) pl. 12 cm átmérőjű fész- 
két tengeri növényekből, kövekből, puhatestűek héjmaradványá- 
ból készíti, s szinte állandóan benne tartózkodik. Felső képeink két 
különböző nézetből ábrázolják a kagylókat. 


3. Óriáskagyló (Tridacna gigas). Megérdemli nevét: hullámos 
teknőjének hossza elérheti az 1,5 m-t, súlya pedig a 2 a-t is! 
A korallövezetek sekély vizeinek lakója, búbjával az aljzatba süly- 
lyed, teknői nyitva állanak. , Társbérlőként" moszatokat fogad 
magába, melyek véredényrendszerében élősködve részt vesznek 
anyagcseréjében. Az óriáskagyló mikroszkopikus méretű plankto- 
nokkal táplálkozik, az ennél nagyobb szervezeteket több méterre 
is kilövellő vízsugárral távolítja el magából. Záróizmai rendkívül 
erősek: a közéjük kerülő evezőt pl. egykettőre összeroppantják. 
Húsát a bennszülöttek fogyasztják. Az óriáskagylóból kerülnek 
elő a legnagyobb méretű igazgyöngyök, értékükből azonban sokat 
levon, hogy szabálytalan alakúak. Képünk üres kagylót ábrázol. 


III. tábla 


1. Atlanti tőrfarkú (Limulus polyphemus). A pókszabásúak közé 
tartozó állat ősei 2 m hosszú, kemény páncélzatú szörnyetegek 
voltak. Mai utódjuk is eléri a 60 cm hosszúságot és a 4,5 kg-ot. 
Az Atlanti-óceán partvidékén él, széles, lapított testével villám- 
gyorsan beássa magát a homokba. Ásás közben találja meg táp- 
lálékát: férgeket, csigákat, kagylókat. Hogy zsákmánya ehető-e, 
azt a járólábán levő kémiai érzékszervével állapítja meg. Képün- 
kön egy-egy összetett szeme látható a fejpajzs két oldalán, amellett 
két egyszerű szeme és öt fényérzékelő szerve van. Általában az 
óceáni aljzaton sétál, ha úszni akar, hanyatt fordul, és levéllábaival 
csapkod, A nőstény a parton 10 cm-nél is mélyebb gödörbe petéz. 
A lárva 9-12 év alatt többször is vedlik. 


2. Lasszós pók (Mastophora cornigera). A keresztespókok közé 
tartozó, Észak-Amerikában élő állat egyetlen mozgatható fonallal 
zsákmányol, amelynek a végén ragasztócsepp van. Az elülső lábak 
karmai közt tartott kb. 5 cm hosszú fonalat a pók, mint egy 
ügyes cowboy, meglóbálja, így találja el az arra tévedt legyet. 


3. Uroctea durandi. A Dél-Európában, Kínában, Japánban, Afri- 
kában élő Uroctea fajok 15 mm hosszúak, és különleges zsákmány- 
szerzésükről nevezetesek. Pókunk lakása több, egymás fölött elhe- 
lyezkedő tetőhálóból áll, alóla ugrik elő, hogy megmarja az arra 
haladó rovart. Sötétben pedig vadászni indul, fonalat húzva maga 
után. Zsákmányát körbecserkészi, majd megkötözi, ilyenkor a pot- 
roha szövőszemölcseiből fonallá szilárduló anyagot hátulsó lábai- 
val vezeti. Gúzsba kötött áldozatát lakószövedékébe hurcolja. 


4. Marokkói hengerpók (Galeodes minimus). A rovarpókok közé 
tartozó kelet-afrikai faj testén finom, hosszú érzőszőrök csillog- 
nak. Mivel éjszakai állat, tapintása a legfejlettebb. Gyorsan fut, 
megrövidült elülső lábain levő, kiölthető tapadószervével fákra, 
falakra is felkapaszkodik. 

IV. tábla 


1. Átlátszó mimikrigarnéla (Thor amboinensis). Az Indiai-óceán 
sekély, meleg vizű partjainál él ez a mintegy 3 cm hosszú rákocska. 
Két elülső járólábán ollót visel, s különlegessége, hogy átlátszó 
testével teljesen beleolvad környezetébe. A képünkön látható 
rákocska egy óriás virágállat tapogatói közt él, ott talál védelmet. 
A halakról leszedegetett szerves anyagokkal táplálkozik. 


2. Pisztolyrák (Alpheus ruber). A felemásollójú garnélák közé 
tartozik, jellegzetessége, hogy az elülső lábpárján viselt ollók kö- 
zül az egyik jóval nagyobb, mint a másik. A trópusi tengerek 
korallzátonyainak lakója. Nevét onnan kapta, hogy támadójára 
vagy zsákmányára nagyobbik ollójából durranásszerű zajjal víz- 
sugarat lövell, sőt el is kábíthat vele kisebb halakat. A pisztolyrák 
a korallszigetek üregeiben él, gyakran társas viszonyban bizonyos 
halfajjal. A rák rajta tartja tapogatóját a hal testén, így megérzi 
annak veszélyt jelző mozdulatait, s gyorsan visszahúzódik rejtek- 
helyére. A halacska ellensége elől a rák lakásába menekül - ellene 
házigazdája nem használja pisztolyát. 


3. Korallgarnéla (Stenopus hispidus). Akárcsak a mimikrigarnéla, 
ez a korallszirten álldogáló rákocska is tisztogatja a halakat. Ha 
megéhezik, csak megmozgatja hosszú antennáit, és a közelben levő 
hal nyomban odaúszik, hogy leszedegethesse róla élősködőit. 


4. Pálmatolvaj (Birgus latro). Az indiai- és a csendes-óceáni szi- 
geteken élő rák kinyújtott lábaival a 30-40 cm hosszúságot is eléri. 
Éjszakánként felmászik a szágó- és kókuszpálmákra, levágja 
a kókuszdió kocsányát, majd a földre hullott gyümölcs csont- 
kemény héját ollójával feltöri. A tengerparton vájt üregekben él, 
odúját kókuszrosttal béleli. Szárazföldi életre azért képes, mert a 
kopoltyúján kívül tüdeje is van. A nőstény petéit a potrohlábai 
között tartja, amikor a lárvák kikelnek, felkeresi a tengert, és a 
vízbe rázza őket. Csak a kifejlett állat él szárazföldi életet. 

V. tábla 


1. Szabórák (Dromia personatus). A Földközi-tengerben élő faj 
érdekessége, hogy ötödik járólábpárja a hátoldalra tolódott, és 
kisebb is a többinél. A rák ezzel szorítja a hátára védőpajzsát: 
egy szivacsdarabot. Ahogy a szivacs nőni kezd, úgy alakul egyre 
nagyobb , kalappá", amely alá a rák veszély esetén behúzódhat. 


2. Anemónás tarisznyarák (ILLybia tessalata). Ez a kis tarisznyarák 
az Indiai-óceán korallszirtjeinek lakója. Környezetében állandó 
veszély fenyegeti, ezért fegyver után néz: mindkét ollójába egy-egy 
hevesen csalánozó virágállatot (Anemóna) szorít. Támadás esetén 
a kis rák élő fegyverét dugja előre figyelmeztetésül. 


3. Integető rák (Uca rapax). Ennek a tarisznyarákfajnak a hímje 
aránytalanul nagyra nőtt jobb oldali ollójával integet. Különösen 
gyakori ez a hívó mozdulat, ha nőstény tűnik fel a láthatáron, 
tehát afféle násztáncnak felel meg. Meleg vizű tengerek partjainál 
él, az ár-apály övezetben járatokat ás a talajba, ide menekül veszély 
esetén. Apály idején jön elő táplálkozni: kisebbik ollójával iszap- 
csomót vesz szájszervei közé. Légzéskor a kopoltyúüregből ki- 
áramló vízsugár kimossa az iszapot, az emészthető darabok pedig 
a szájba jutnak. 


4. Afrikai öves szkolopendra (Scolopendra morsitans). Délnyugat- 
afrikai szkolopendrafaj a százlábúak osztályából. A légcsövesek 
ágazatába tartozik az állatvilág többsége, kb. 760 000 faj! Egyik 
osztályukba, a százlábúak közé sorolták a szkolopendrákat, eze- 
ket a gyakran veszélyes mérgű állatokat. Főként a trópusok, szub- 
trópusok lakói, nappal nagyobb kövek alatt rejtőznek, éjszaka 
indulnak vadászni. Zsákmányukról csak akkor vesznek tudomást, 
ha csápjukkal megérintik. Ezután beleharapnak állkapcsi lábaik- 
kal - ezeken át ömlik ki a méreg -, majd rágóikkal felaprítják. 
Mérgük az emberre is veszélyes lehet, különösen ha figyelembe 
vesszük, hogy van köztük 26,5 cm hosszú és 2,5 cm széles faj is! 

VI. tábla 


1. Levélalakú lombszöcske (R oxelana sp.). A Dél-Amerika trópusi 
vidékén élő szöcskefaj mozgó levélként mászik a táplálékául szol- 
gáló növényen. Hatalmas nyakpajzsa oly tökéletesen utánozza 
a gazdanövényzetet, hogy nemcsak annak erezete, hanem esetleges 
rozsdafoltjai is feltűnnek rajta. Ellenségei a mozdulatlan állatot 
észre sem veszik! (Sp. a species —faj szó rövidítése) 


2. Óriási botsáska (Eurycnema goliath). A 19 cm hosszú, Délkelet- 
Ázsiában honos állat az egyik legnagyobb ma élő rovar. Növényi 
anyagokkal táplálkozik, s általában egész életét ugyanazon a bok- 
ron tölti el. Ellenségei — madarak, gyíkok, pókok - elől csak töké- 
letes álcázással tud védekezni, illetve azzal, hogy megmerevedve 
a földre dobja magát. Éjszaka mozog, nappali fényre merev- 
ségbe (katalepszia) esik. Ilyenkor, mint valami kis botra, akár 
súlyt is rakhatunk teste közepére. 


3. Angolai imádkozó sáska (Tarachodes sp.). Az afrikai Angolában 
élő imádkozósáska-faj a rejtőzködés művésze. A fakéreghez lapul- 
va környezetének színét utánozza, egyáltalán nem látható. 


4. Karéjoslábú imádkozó sáska (Hymenopus coronatus). Ki gon- 
dolná, hogy rajzunk nem szép virágokat, hanem a Maláj-félszi- 
geten elterjedt imádkozó sáska lárváit ábrázolja? Talán azért 
utánozzák olyan tökéletesen gazdanövényük virágait, hogy minél 
több rovart zsákmányolhassanak. 

Az imádkozó sáskáknak mintegy 1800 faja ismeretes, mind 
rovar- és lárvaevő. Ügyetlenül mozognak, nehézkesen szállnak, 
eleve olyan helyre telepednek, ahol nagy a rovarforgalom, ott 
aztán tökéletesen álcázzák magukat. Felemelt és az előtor alá 
hajlított elülső lábaikkal órák hosszat várnak mozdulatlanul zsák- 
mányukra. Kis fejük szabadon mozgatható. Több száz lencséből 
álló, összetett szemükkel kitűnően látnak. 

1. Harcias termesz (Macrotermes bellicosus). A meleg- és fény- 
kedvelő termeszek jól szervezett államokban élnek, melyek több 
millió egyedből is állhatnak! Külsejük és feladatuk alapján leg- 
alább három csoportba - kasztba - sorolhatók. Egyedül a szaporo- 
dást végző kaszt tagjainak van legalább ideiglenesen jól fejlett 
szárnya és ivarkészüléke. Mellettük katonák és dolgozók szolgál- 
ják az , állam" érdekeit. Szemük csökevényes, hiszen örökös sötét- 
ségben élnek. A dolgozók táplálják a katonákat és a szaporítást 
végző királyt, valamint a királynőt. A nőstény potroha a megnőtt 
petefészek miatt hatalmasra duzzad (lásd 1. ábra). Egy 10 éves 
királynő több millió petét is lerakhat! A petékből kibújó lárvákat 
a dolgozók nyállal és gombafonalakkal táplálják mindaddig, amíg 
önállóvá nem válnak. Életük bonyolult rendszerű földvárban Zaj- 
lik, amely 6 m magas is lehet! (1. a ábra.) Építőanyaga nyállal 
kevert föld és homok. A várban gombát is termesztenek: egyes 
kamrákat telehordanak ürülékkel, megrágott táplálékkal, faőrle- 
ménnyel, majd gombaszövedéket telepítenek rá. Elsősorban a lár- 
vákat etetik gombával. A királynő 12-14 cm-re is megnő! 


2. Darázsszárnyú púposkabóca (Heteronotus vespiformes). A Dél- 
Amerikában élő állat előtorán szarv és tövis alakú, hólyagszerű 
kinövéseket és ebből meredező nyúlványokat látunk. Ezekről kap- 
ta nevét is. Mozdulatlansága és furcsa alakja miatt ellenségei talán 
valamilyen élettelen tárgynak vélik. Mérete: 8-12 mm. 


3. Gyertyafejű kabóca (Laternaria candelaria). Ez a Délkelet- 
Ázsiában honos rovar a legszínnompásabb kabócák egyike. Nevét 
hólyagszerű fejnyúlványáról kapta, amelyről egykor tévesen azt 
hitték, hogy világít. Éjszaka mozgó állat, növényi nedveket szí- 
vogat. Mérete: 5-6 cm. 


18 


VIII. tábla 


IX. tábla 


1. Afrikai pálmafúró ormányosbogár (Rhynchophoros phoenicis). 
Az ormányosbogarak családja a bogarak rendjének fajokban leg- 
gazdagabb csoportja. Legfőbb jellegzetességük: az ormány. A fa- 
jok egyes gazdanövényekre specializálódtak. Ormányukkal lyukat 
fúrnak a magvakba, és lepetéznek. Így a táplálék- és oxigéndús 
környezetben utódaik rejtetten fejlődhetnek ki. 

A Madagaszkár szigetén is honos pálmafúró ormányosbogár pál- 
mákon, cukornádon, bambuszon él. A pálma törzsének lágy bel- 
sejébe, a cukornád üreges szárába petézik. Akár 7 cm hosszúra is 
megnőhet, és komoly károkat okoz az ültetvényekben. 


2. Madagaszkári levélsodró (Apoderus giraffa). Hosszú , nyaká- 
ról", találóan, zsiráfbogárnak is nevezik. Kb. 2 cm magas, és 
Madagaszkár szigetén él. Ormánya, mint a levélsodrófajoké álta- 
lában, rövid. A nőstények különleges ivadékgondozásukról neve- 
zetesek: petéiket gazdanövényük szivar vagy tölcsér alakúra sod- 
rott leveleibe rakják, így ivadékaik oxigéndús, nedves környezet- 
ben, ellenségeik elől rejtetten fejlődhetnek. Vázlatunk (2. a) a nyír- 
fa-ormányosbogár levélsodrási művészetét mutatja be. 


3. Mexikói hosszúlábú hangya (Myrmecocysteus mexicanus). 

! A hangyák társas életéről sokat tudunk. A különféle kasztokhoz 
tartozó rovaroknak nemcsak külseje, hanem feladata is különbö- 
ző. Ennek a Mexikóban, sivatagi tájakon élő fajnak egyes egyedei 
pl. valóságos élő mézesbödönné duzzadnak. Egy-egy bolyban akár 
600 ilyen egyed is található, amely a többiek által odaszállított 
édes nedvet kebelezi be olyan mennyiségben, hogy potroha hatal- 
masra duzzad. Ezek az élő , bödönök" mozogni sem tudnak, ha- 
nem a részükre kialakított kamrák mennyezetén csüngve várják, 
mikor szabadítják meg a többiek őket a tápláléknedvtől. 


1. Afrikai vándorhangya (A Dorylus nem számos faja). Ezek 
a hangyák időnként vándorlási ösztönüktől kényszerítve nagy, zárt 
tömegben rablóhadjáratokra indulnak. Még a patakok sem áll- 
hatják útjukat, ilyenkor a rovarok egymásba kapaszkodva élő 
hidat alkotnak, melyen a többiek áthaladhatnak. Nem építenek 
szilárd fészket, csak valami védettebb helyen összetömörülnek. 
Innen indulnak dolgozóik zsákmányszerző útjukra, a nagy fejű, 
hatalmas rágókkal felszerelt katonák pedig a bolyt védelmezik. 


2. Levélvágó hangyák (az Atta nem képviselői). Többségük a tró- 
pusi Közép- és Dél-Amerika lakója. A némelykor milliónyi egyed- 
ből álló kolónia gyakran 10 m-re a talajba mélyedő, óriási fész- 
ket épít. Csak egy királynőjük van, de az igen termékeny. A kisebb 
termetű dolgozók a bolyban tevékenykednek, a nagyobbak ezrei 
pedig felmásznak a fákra, és erős rágóikkal jókora darabokat 
nyírnak ki a levelekből. A bolyban a dolgozók péppé rágják a leve- 
leket, s föld alatti gombakerteket létesítenek rajtuk. Ezekkel táp- 
lálkoznak. A nőstény törzskolóniája gombakertjéből kis adagot 
tart a szájában, mikor nászrepülésre kerül a sor. Miután megter- 
mékenyült, új kolónia építésébe kezd: kiöklendezi a gombát, majd 
ürülékével megtrágyázza. Érdekes, hogy a levélvágó hangyák mel- 
lett kis tolvaj hangyák is élősködnek: a gombakerteket keskeny 
járatokat ásva dézsmálják. A nagyobb termetű Atta hangya nem 
képes a rablók után menni a szűk járatba. 


3. Szövőhangya (Oecophylla konsinoda). Ezek az afrikai hangyák 
különös helyre: összehúzott falevelekbe rakják fészküket. Ha 
a levelek távol esnek egymástól, az állatok hosszú, élő láncot alkot- 
nak - rágóikkal megragadják az előttük álló potrohnyelét -, és 
úgy húzzák össze őket. Más dolgozók a lárvákat rágóikban tart- 
ják, és addig mozgatják őket ide-oda, míg a levelek szélét a lárvák 
váladékával — amely a levegőn fonallá szilárdul — össze nem szőt- 
ték. 

X. tábla 


Ha ai 


XI. tábla 


1. Amerikai hősdarázs (Pepsis heros). Ez a ma élő legnagyobb 
hártyásszárnyú, teste a 6 cm-t, kiterjesztett szárnyának távolsága 
a 11 cm-t is eléri. Hangtalanul repül. A trópusi Amerika lakója. 
A kifejlett darázs virágok nektárját szívogatja, ivadékai számára 
azonban a pókok óriásaira, a madárpókokra vadászik. Hirtelen 
szúrásával megbénítja, majd lyukat ás mellette, belecipeli moz- 
dulatlan zsákmányát, és petét ragaszt rá. Aztán gondosan bete- 
meti a lyukat. A petéből kifejlődő lárva a pókból táplálkozik. 


2. Nyeles gömböcdarázs (Eumenes pedunculatus). Közép-Európá- 
ban élő 11-14 mm hosszú, gömbölyded torú rovar. Ivadékai szá- 
mára vékony falú, mogyoró nagyságú, köcsögszerű fészket épít 
agyagból. Az edényke úgy készül, hogy a talajra vizet öklendezik, 
majd az átnedvesedett agyagból kis gömböket formál, s azt az 
épülő fészekhez szállítja. A kis fészkek egyesével vagy többed- 
magukkal függenek az ágakon. A nőstény darázs mindegyikbe 
fonálon egy-egy petét függeszt, majd mérgével elkábított hernyót, 
lárvát hurcol oda élő konzervnek. A bejáratot agyagröggel zárja le. 


3. Homoki hernyóölő (Ammophila sabulosa). A 2-2,5 cm-es ka- 
paródarázs könnyen felismerhető hosszú nyelű potroháról. Virá- 
gok nektárját szívogatja, villámgyorsan repül és szaladgál a tala- 
jon. A hernyót több szúrással megbénítja, majd rágóival és elülső 
lábaival megragadva a fészekhez cipeli. Ez nem más, mint néhány 
centiméteres, ferdén a földbe vezető járat, végén ivadékkamrával. 
Hátrafelé tolatva behúzza a hernyót, és belepetéz. A sejteket a rá- 
gói közé szorított kis kövecskével még le is simítja. 


4. Négyfoltos hangyaleső (Distoleon tetragrammicus). A recés- 
szárnyú rovarok rendjébe tartozik. Kifejlett alakja is, lárvája is 
ragadozó. A lárva a laza homokban fogótölcsért készít, a betévedt 
és az omló falon lecsúszó rovart hatalmas fogóival elkapja, mérgé- 
vel megöli, majd testnedvét kiszívja. 

1. Elefánthal (Gnathonemus petersi). Az Afrika édesvizeiben élő 
1 m-es hal feltűnő jellegzetessége az ormányszerűen megnyúlt 
szájrész. Csőrösszájúnak is nevezik. Ezzel turkál az iszapban, 
s keresi apró állatokból, növénymaradványokból álló táplálékát 
Segítségére van ebben meghosszabbodott alsó ajka is, amelyben 
érzéksejtek találhatók. Az elefánthal látása gyenge, ezért a farka 
két oldalán levő elektromos szerv segítségével tájékozódik és gon- 
doskodik saját védelméről. Az elektromos tér megváltozása jelzi, 
ha a hal akadályhoz közeledik, vagy ha ragadozó akarja megtá- 
madni. Az elefánthal kisagya feltűnően fejlett, valószínűleg ennek 
köszönhető, hogy bonyolult mozgásokra is képes: előre, hátra, 
sőt hassal felfelé is kiválóan úszik! 


2. Elektromos angolna (Electrophus electricus). Guayanában, az 
Amazonas alsó és középső vidékén honos, 2 m-re is megnövő hal- 
nak nincs pikkelye, testét nyálkás bőr fedi. Hosszú farokúszójá- 
nak mozgatásával hullámzóan halad előre. Nevét az emberre is 
veszélyes áramtermelő képessége miatt kapta. Az akár 800 voltos 
kisülésre is képes elektromos szerv a hal hosszának négyötödét 
foglalja el, s fő központjai a test végének két oldalán helyezkednek 
el. Akárcsak az elefánthal, gyenge elektromos impulzusok kibocsá- 
tására is képes, hogy tájékozódni tudjon — a zavaros, iszapos vizek- 
ben, ahol él, úgysem venné hasznát gyenge szemének. 


3. Négyszemű hal (Anableps anableps). Ez a 30 cm hosszú hal 
Közép-Amerika és Brazília part menti iszapjában szeret heverész- 
ni. Csakhogy itt a veszély is nagyobb, nem árt, ha valaki többfelé 
is tud figyelni. Halunk képes erre! Kidülledő szemének szaru- 
hártyáját ugyanis egy sáv két részre különíti el, így alsó, dombo- 
rúbb felével a víz alatti veszélyekre figyelhet, felső szemével pedig 
a levegőben repülő különféle rovarokat lesheti. Érdekes, hogy 
ennek az elevenszülő halnak az ivadékai normális két szemmel 
születnek — csak később alakul ki az elválasztó hártya. 

XII 


. tábla 


XIII. tábla 


1. Lámpáshal (Photoblepharon palpebratus). A 10 cm hosszú 
halacska a meleg Banda-tenger korallzátonyainak lakója. A benn- 
szülöttek a szeme alatti nagy világítószervét világító csaléteknek 
használják esti horgászatuknál. A fényt a hallal szimbiózisban 
élő baktériumok termelik, így csalják elő a táplálékukat jelentő 
apró rákokat. A , lámpás" egyébként nemcsak csalogatószerv, 
a rejtőzést is szolgálja! Veszélyben ugyanis egy szemhéjjal eltakar- 
ható, s a hirtelen támadt sötétben halunk elmenekülhet. 


2. Lövőhal v. fecskendezőhal (Toxotes jaculator). A 15—20 cm hosz- 
szú halacska az Indiai- és a Csendes-óceán partvidékének sekély 
vizeiben él, s nevezetessége különleges tudománya: a vízsugárral 
való lövöldözés. Ha rovart lát valamelyik part menti növényen 
üldögélni, mindenekelőtt ,,becserkészi" : olyan közel úszik hozzá, 
amennyire csak lehet, azután erőteljesen vízsugarat lövell zsák- 
mányára, s mikor az a vízbe hull, elfogyasztja. Noha a vízben 
a behatoló fény megtörik, a lövőhal célzása mindig pontos, akár 
1 m-es távolságra is eltalál! Szája is alkalmazkodott ehhez a furcsa 
vadászathoz: a vízsugár kilövellése előtt szinte csővé alakul, 
s az előzőleg kifeszített kopoltyúlemezek hirtelen leszorításával 
fecskendezi ki a vizet. A fiatal példányokon világító foltok is 
vannak, amelyek rovart csalogatnak. 


3. Rózsalakó hal (Amphiprion bicinctus). E néhány centiméteres 
halacskák kis rajokban élnek a meleg tengerek fél méter átmérőjű 
tengeri rózsái között. Az óriási csalánozók minden más halfajt 
megragadnak tapogatóikkal, megölnek mérgükkel — kivéve saját 
társbérlőjüket. A rózsalakó hal, melyet egyébként valamilyen 
különleges anyag véd saját tengeri rózsájának mérgétől, védelmet 
talál, s ezt meg is hálálja. Többször megfigyelték, hogy kisebb hala- 
kat hajszol a tengeri rózsához, és betaszítja tapogatókoszorújába. 
Emellett megtisztítja , gazdáját" a szájnyílás közelében lerakódott 
ürülékanyagoktól. 

1. Tilápia (Tilapia mossambica). Ez a Kelet-Afrikában honos, 
15-20 cm hosszú szájköltő hal igen gondos anya: ivadékait csak 
akkor engedi ki a szájából, amikor azok önálló életre is képesek. 
De hogyan kerülnek oda? 

Íváskor a nőstény időnként tágra nyitja a száját, s bekap egy-egy 
megtermékenyített ikratömeget. Itt, a védett szájüregben fejlőd- 
nek azután ki porontyai. A kicsik kiúszásuk után is egy ideig 
követik anyjukat, s ha az anya fejjel lefelé forduló testtartása 
veszélyt jelez, valamennyien visszaúsznak a szájába. 


2. Kis tisztogatóhal (Labroides dimidiatus). , Munka közben"? mu- 
tatjuk be ezt a szorgos, 10 cm hosszú halat: , megrendelője" 
szájában szorgoskodva. Meleg vizű tengerek partjainál él, , törzs- 
helyén", egy-egy szirt közelében vár a gazdahalakra. Azok gyak- 
ran sorba állni kényszerülnek, míg a kis hal megszabadítja őket 
a bőrükbe furakodott parazitáktól vagy a foguk közt rekedt étel- 
maradékoktól. Tisztogatás közben a kis hal állandóan tapogatja 
hasúszójával a gazdahalat, talán így jelzi, hol tartózkodik. 


3. Jávai szemforgató hal (Periophthalmus chrysospilos). Szumátra, 
Jáva brakkvizeinek mangrovemocsaraiban él ez az ebihalszerű, 
15 cm hosszú halacska. A kúszógébfélék családjába tartozik. 
Egymáshoz közel álló, dülledt szemével minden irányba jól lát. 
Sokat tartózkodik a vízen kívül, kopoltyúit ugyanis szorosan el 
tudja zárni, így védi a kiszáradástól. Nincs úszóhólyagja. A nap 
jó részét a meleg iszapban tölti, íváskor is itt épít fészket, azaz töl- 
csér alakú mélyedést, melyet iszapsáncfallal övez. (3.a ábra.) 
A nőstény veszély esetén a tölcsér mélyére, a vízbe húzódik. 
Mozgása igen érdekes: izmos nyelű páros úszóira támaszkodva, 
teste begörbítésével, majd kinyújtásával szökdel előre. Előfordul, 
hogy felugrik egy-egy mangrovegyökérre, ott a hasúszójából ala- 
kult tapadószerve (I. az ábrát) segítségével megkapaszkodik. Táp- 
láléka pókokból, rovarokból, apró sáskákból áll. 

1. Diszkoszhal (Symphysodon discus). Szépsége miatt ,a halak 
királyá"-nak nevezik az Amazonas folyam mentén élő indiánok. 
Az ikrából kibújó ivadékokat a szülők kirágják peteburkaikból, 
így segítik világrajövetelüket. A kis halak aztán felváltva egyik 
majd másik szülőjük testére telepednek annak fehérjét tartalmazó 
bőrnyálkáját eszegetni. Este a szülők még le is , fektetik" a kicsi- 
ket: egy vízilevélre hordják őket, ahol aztán fürt módjára csünge- 
nek. 


2. Gyöngygurámi (Trichogaster leeri). Ennek a 6-8 cm hosszú, 
gyöngyfényű, szép kis halnak a hímje habfészket épít ivadékai 
számára. A habfészek úgy készül, hogy a hím újra meg újra fel- 
emelkedik a víz felszínére, levegőt szippant, majd a víz alatt 
kibocsátja szájából és kopoltyúiból. A buborékokat nyálka veszi 
körül, azért nem pukkannak szét. Amikor a habfészek készen van, 
a hím odacsalogatja a nőstényt, majd bekövetkezik az ikrák lera- 
kása. Az ivadékokat is a hím őrzi. Érdekesek a gurámi hasúszójá- 
nak fonalszerű végződései, ezekben nemcsak ízlelő, hanem tapintó 
érzékszervek is vannak. 


3. Tűzhal vagy pulykahal (Pterois volitans). A 30 cm hosszú, 
Indiai- és Csendes-óceánban honos, feltűnő színű hal valóságos 
méregbánya! Hátúszójának első három sugara méregmirigyhez 
kapcsolódik. Nappal korallszirtek barlangjaiban tartózkodik, csak 
alkonyatkor indul vadászatra. Lassan nyomul be a szűk szikla- 
és korallbarlangokba, s a bent lévő halak nem tudnak elmenekülni 
előle. A tűzhal ugyanis szélesre tárt, lebenyes mellúszóival elzárja 
a kijárást, majd hatalmas szájába szippantja őket. 

XV. tábla 


XVI. tábla 


1. Nagy morgóhal (Trigla hirundo). Ez a 60 cm hosszú hal az 
Északi- és a Földközi-tenger, valamint az Atlanti-óceán partjai- 
nak közelében él, mellúszói szabadon álló sugaraival a pókokhoz 
hasonlóan mászkál a tenger fenekén. Rákféléket, csigákat, kagy- 
lókat eszik. Mellúszóinak sugarai egyben érzékszervek is, melyek- 
kel ízlelni és tapintani tud. Morgó, dörmögő hangot hallat. 


2. Csikóhal (Hippocampus guttulatus). Feje szöget alkot a tör- 
zsével, s ez a lófejhez teszi hasonlatossá. Hasa felé kunkorodó 
fogófarkán nincs úszó. Cső alakban megnyúlt orr-részén kicsiny, 
fogatlan szájnyílás van, a besodródott apró állatokkal táplálko- 
zik. Az ivadékokat a hím gondozza, testén ugyanis költőtáska 
jön létre, a nőstény ebbe rakja ikráit. A 12 cm-es apaállat színe 
ilyenkor megváltozik, légzése felgyorsul, vérében több lesz az oxi- 
gén. Három héten át vérerein keresztül táplálja az ivadékokat, 
majd az addig zárt költőtáska felnyílik, s a hím farkának mozgatá- 
sával kisöpri a kicsiket. Az újszülött csikóhalaknak fel kell emel- 
kedniük a víz felszínére, hogy úszóhólyagjukat megtöltsék gázzal, 
különben a fenékre süllyedve elpusztulnak. 


3. Tengeri sárkány v. cafranghal (Phyllopteryx egues). A 30 cm 
hosszú hal megtévesztésig olyan, mint környezetének hínárai! 
Ausztrália partjai mentén, 15 m mélységben él. Lassan úszkálva 
apró szerves anyagokat, férgeket szedeget össze , ormányával". 
Az ivadékokat itt is a hím állat költi ki. 


4. Csillagvizsgáló hal (Uranoscopus scaber). A 30 cm hosszú raga- 
dozó hal szemei, orrlyukai feje felső részén helyezkednek el. Fenék- 
lakó, mellúszóival ássa be magát a homokba. Csalétekként rojtos 
bőrlebenyegek lógnak ki a szájából, a kíváncsian odaúszó kis hal 
észre sem veszi a homokban lapuló veszélyt. Szemei mögött 50 volt 
feszültségű áramot fejlesztő szervek vannak, az elektromos mező- 
ben támadt zavar is jelzi a közelgő zsákmányt. 

1. Repülősárkány (Pegasus volitans). Az 5—10 cm hosszú halacska 
a trópusi tengerek lakója. A szárnyas csikóhalak közé tartozik. 
Feje elöl ormányban végződik, testét csontpáncél borítja. Ezt 
éppúgy vedli, mint a kígyó a bőrét, csak farka mozgatható. Fogat- 
a fej alsó oldalán, egy mélyedésben nyílik. Testének dom- 
észén vízszintesen széttárható, nagy mellúszók helyez- 
kednek el, ezekkel , vitorlázva" siklik előre. 


2. Sünhal (Diodon hystrix). A kb. 90 cm hosszú hal a trópusi 
tengerek part menti vizeiben él. Különös, gömbszerű testét kb. 
5 em hosszú tüskék borítják, ezeket fel tudja mereszteni, akárcsak 
a sünök. Farokrésze megrövidült, hasúszói hiányoznak. Csak 
két foga van. A tüskék nyugalmi helyzetben a testhez simulnak. 
Apály idején a parti sziklák között rekedt hal teleszivattyúzza 
a gyomrát levegővel, száj- és kopoltyúüregeit vízzel tölti meg - ezt 
a gyomorból kiáramló légbuborékok telítik meg oxigénnel. Így 
marad életben a következő dagályig. A fiatal sünhalak veszély- 
helyzetben összebújnak, egyetlen nagy tüskés hal benyomását 
keltve riasztják el a támadót. 


3. Iracundus signifer. A skorpióhalak közé tartozik, s csak nem- 
rég fedezték fel Hawaii szigete közelében, 65 m mélységben. Hát- 
uszonya kis hal alakját utánozza, alatta átlátszó réteg van, így 
távolról olyan, mintha korallszirt fölött kis hal lebegne. Ahogy 
ez a skorpióhal észreveszi közeledő zsákmányát, megmerevedik, 
még kopoltyúi se mozognak, de szétteríti és lágyan lebegtetni 
kezdi csalétek hátuszonyát. A kíváncsi halból, mely zsákmányolni 
akart, csakhamar ebéd lesz! 

1. Tapogatóshal (Antennarius polyophthalmus). A kb. 17-18 cm 
hosszú hal a meleg tengerek lakója. Formátlan testével szirtek, 
sziklák közt lapulva várja zsákmányát. Első hátúszósugara ún. i//i- 
ciummá, azaz mozgatható horogfélévé alakult, és előre, az orr- 
hegyre tolódott. Az illicium végén világítószerv vagy bőrnyúlvá- 
nyok lebegnek, amelyek odacsalogatják az éhes, kíváncsi halakat. 
Ha azután áldozata eléggé megközelíti az Antennariust, az hirtelen 
hatalmasra tátja ferde állású száját, és beszippantja. 


2. Echiostoma nem fajai. Ezek az ijesztő külsejű, pikkely nélküli 
halak 2000 m mélyen élnek az Atlanti-óceán meleg vizű övezeté- 
ben. Szélesre nyitható szájukban nagy fogak ülnek, és oldaluk 
mentén meg a szemük mögött világítószervek találhatók. Ezekkel 
vonzzák magukhoz másik nemű fajtársaikat, s csalogatják zsák- 
mányukat is. A világítószervek erősségét és színét szabályozni is 
tudják. A hosszú nyúlványok pedig mint érzékeny antennák mű- 
ködnek a mélytenger homályában. Érdekes a mélytengeri halak 
szaporodásmódja, melyet a lámpáscsápúféléken lehet megfigyelni. 
Az aprócska ivarérett hím harapással erősíti magát párjához, s 
ahová tapad, ott a nőstény testében feldúsulnak a vérerek, és 
egyesülnek a hím vérpályájával. A parazita hím szeme és bele is 
visszafejlődik, csak légzése marad önálló. Többé nem válnak el. 


3. Afrikai gőtehal (Protopterus annectans). A Nyugat-Afrika mo- 
csaras, növényekkel benőtt vizeiben élő, 1-2 m hosszú, angolna- 
szerű hal a tüdőshalak közé tartozik. Kopoltyúi csökevényesek, 
tüdeje két zsákból áll. Az esős időszakban apró vízi állatokkal 
táplálkozik, ilyenkor rakja le ikráit is a víz fenekén. Az ivadéko- 
kat a hím őrzi, friss vizet legyez rájuk. A száraz évszak beköszön- 
tével a gőtehal kb. félméteres gödröt váj magának, összetekeredik 
benne, s nyálkaburokkal védi testét a kiszáradástól. Levegőt a tok 
nyílásán át kap. Kényszerű álma akár fél évig is eltarthat, ezalatt 
nemcsak zsírtartalékát, hanem izomzatának egy részét is felemészti. 

EG. sütés ESET 


XIX. tábla 


1. Költőtáskás levelibéka (Gastrotheca marsupiata). Az Ecuador- 
ban és Peruban élő béka nősténye költőtáskát visel a hátán. 
A párzás utolsó szakaszában a nőstény hátsó lábaira emelkedik, 
teste ferdén előredől, így a felfelé irányuló kloakából a peték ki- 
csúszhatnak a fartájra, majd előre, a költőtáskába. Ott 6-8 hét 
alatt fejlődnek ki az ebihalak, melyek kopoltyúk helyett külön- 
leges légzőszervvel lélegeznek, A költési idő befejeztével a nőstény 
hátsó lábának leghosszabb ujjával felnyitja a költőtáskát, s az 
ivadékokat vízbe bocsátja. 


2. Dajkabéka (Alytes obstetricans). A Nyugat- és Délnyugat- 
Európában élő, 5 cm hosszú béka napközben kövek, gyökerek 
közt rejtőzködik, vagy beássa magát a talajba. Ilyenkor orrával 
és elülső lábaival túrja a földet, s akár méteres járatokat is készít. 
A szárazföldön párzik, s nevét onnan kapta, hogy a peték meg- 
termékenyítése után a hím maga köré tekeri a petezsinórt. 3-6 
hét múlva fejlődnek ki az embriók, ekkor a hím a vízbe megy, 
s a lárvák rögtön kibújnak. Előfordul, hogy a menekülő hím 
eldobja a petéket. Azok így is kifejlődnek, víz hiányában azonban 
csakhamar elpusztulnak. Más a helyzet, ha nedves talajra hulla- 
nak: itt akár hetekig kibírják víz nélkül, szorosan összebújnak, 
miközben kopoltyúüregeik víztartályul szolgálnak. 


3. Fakúszó béka (Dendrobates granuliferus). Az Amerika tró- 
pusi vidékein élő, általában 2 cm hosszú fakúszó békák gyönyörű, 
fémesen csillogó színükkel és különleges ivadékgondozásukkal 
tűnnek ki. Az indiánok mérgező bőrváladékukkal kenik be nyilaik 
hegyét. Ennél az alcsaládnál is a hím gondoskodik az utódokról: 
a petéből kibújó lárvák a hátára kapaszkodnak, s ő felmászik 
velük a fa tetejére. Ott a levéltöveknél megrekedő kis víztócsába 
ereszkedik, és addig vár, amíg a lárvák bele nem csúsznak a vízbe, 
Az ebihalak itt fejezik be átalakulásukat. A zöld fakúszó béka 
(3. a) éneklés közben hatalmasra felfi újja hanghólyagját. 

1. Szarvasbéka (Ceratophrys cornuta). A 15—20 cm hosszúra meg- 
növő dél-amerikai szarvasbéka szeme fölött látható kinövés nem 
más, mint hosszú heggyé nyúlt szemhéj. Békánk úgy beássa magát 
a talajba, hogy csak szeme van szabadon, így les békára, gyíkra, 
egérre vagy ízeltlábúra. Még a vele azonos nagyságú élőlényt is 
megtámadja, felső állkapcsában ülő fogaival megragadja, bekapja, 
és akkorát nyel belőle, amekkorát csak tud. Áldozata így fokoza- 
tosan eltűnik a gyomrában. 


2. Junin béka (Batrachophrynus microphthalmas). Az egész vilá- 
gon csak egy helyen, az Andok hegyláncai közé zárt Titicaca- 
tóban található. Noha van tüdeje, ezt általában nem használja, 
hanem vérerekkel gazdagon behálózott, ráncos bőrével veszi fel 
az oxigént a vízből. Még 90 méter mélységből is előkerült egy-egy 
példánya! 


3. Lepidobatrachus lanersis. A dél-amerikai varangyos béka a szá- 
raz időszakban sekély üreget ás magának Argentína sivatagos 
részén, és álomba merül. Előtte azonban védőburkot alakít ki 
maga körül, hogy nedvesen tarthassa testét. A nyári esőzések 
beálltával a varangy levedli védőburkát, és megkezdi életét az eső- 
zések következtében kialakult tavacskákban. 


4. Tuatara v. hidasgyík (Sphenodon punctatus). Ez az Új-Zélan- 
don élő állat tulajdonképpen nem gyík, hanem évmilliókkal ezelőtt 
kipusztult őshüllők kicsiny, mintegy fél méter hosszú leszármazott- 
ja. Ősi módon még három szeme van: kettő a szokásos helyen, 
a harmadik a feje tetején, ezt azonban bőr fedi. Éjszaka mozog, 
a nappalt üregekben tölti, rovarokat, gilisztákat eszik. Tojásait 
a nőstény sekély gödrökbe rakja. Nagyon lassan fejlődik: a 8-17 
pergamenhéjú tojásból 12-15 hónap múlva bújnak ki az ivadékok, 
és csak 20. életévük táján válnak ivaréretté. Még 50 éves példá- 
nyoknál is tapasztaltak némi növekedést! Szigorúan védettek. 

1. Lebenyes gekkó (Ptychozoon kuhblii). A Délkelet-Ázsiában és 
az indonéziai szigetvilágban élő lapos testű, tenyér nagyságú gyik 
a rejtőzködés mestere. Testét, lábát, farkát bőrlebeny szegélyezi, 
azt szorítja pihenéskor a fatörzshöz, oly erősen, hogy szinte 
a körvonalai is eltűnnek. A bőrlebeny emellett leugráskor kife- 
szülve csökkenti az esés sebességét. Alkonyatkor vagy éjszaka 
mozog, és sötétben is lát, mert nagy szemének függőleges pupillája 
erősen kitágul. Pókokkal, ízeltlábúakkal táplálkozik. A nőstény 
egy évben többször is rak tojásokat. A lágy héjú, ragadós gekkó- 
tojások még függőleges helyzetben is megmaradnak a farepedések- 
ben s a laza kéreg alatt, 


2. Sisakos baziliszkusz (Basiliscus basiliscus). A trópusi Panama, 
Északnyugat-Kolumbia őserdőbeli folyói, lagúnái mellett él. 
80 cm hosszú testén taraj húzódik, fején bőrlebenyt visel. Ujjai 
rendkívül hosszúak, erőteljesek, oldalról összenyomott farkának 
hossza több mint kétszerese a testének. A baziliszkusz félig vízi, 
félig szárazföldi életet él, kitűnően mászik és úszik. Ha menekülnie 
kell, hátsó lábán fut — akár a víz tetején is! -, miközben hosszú 
farkával egyensúlyoz. 


3. King gallérosgyíkja (Chlamydosaurus kingi). Ausztrália és Új- 
Guinea lakója, főleg fákon él. A kifejlett állat eléri a 80 cm hosz- 
szúságot, ebből farka 55 cm. Különleges ismertetőjele a nyak két 
oldaláról kiinduló , gallérja", melyet sugarasan álló porcok tá- 
masztanak meg, s redőkbe csukható össze. Az állat izgalmi álla- 
potában, hogy magát nagyobbnak mutassa, 15 cm-re terjeszti ki, 
mint valami ernyőt, közben fejét felemelve ijesztően vicsorít. 
Hátsó lábára emelkedve is tud futni, ilyenkor farkát a föld fölött 
tartja. 

1. Tüskés békagyík (Phrynosoma cornutum). Mexikó, Texas 
napos, száraz fennsíkjainak lakója, hangyákkal táplálkozik. Szeme 
fölött és nyakán erős tövisek merednek fölfelé, a harmadkor ős. 
hüllőihez hasonlít. Veszély esetén villámgyorsan beássa magát 
a homokba. Elevenszülő. Mindössze 12-13 cm hosszú. 

2. Tengeri gyik (Amblyrhynchus cristatus). Ősi jellemvonásokat 
őrző gyik, kizárólag Galapagos szigetén él. Ki-kiúszik a tengerbe, 
és a partközeli moszatokat fogyasztja. Színezete, rajzolata nemen- 
ként eltérő, és a korral változik. 135 cm hosszú. 


3. Háromszarvú kaméleon (Chamaeleo jacksonii). A kaméleonok 
Afrika és a vele szomszédos Madagaszkár szigetének lakói, s leg- 
több fajuk egész életét a fán tölti. Szaruszemcsékkel, bőrtarajok- 
kal és nyúlványokkal borított testükön az erősen kidomborodó 
szemet csaknem teljesen elfedi a vastag szemhéj, és ami a legfur- 
csább: a szemek egymástól függetlenül mozgathatók! Nyelvüket 
messzire és igen nagy sebességgel öltik ki, melynek ragadós vála- 
dékán rajtavesztenek a kisebb rovarok. A nagyobbakat a nyelv 
behasított, merev, bunkószerű végével, mint harapófogóval viszik 
a szájba. Híres színváltoztatásuk is: a fény- és a hőváltozás, az éh- 
ség vagy az ijedség hatására akaratlanul elvesztik a színüket. 
Lábbal, farokkal kapaszkodva az ághoz akár hetekig is bírják az 
éhezést, szomjazást. A háromszarvú kaméleon ismertetőjele a hím 
arcorrán látható 3 nyúlvány. Kelet-Afrikában él, elevenszülő. 


4. Komodói sárkány vagy páncélos varánusz (Varanus komodoen- 
sis). Ezt a ma élő legnagyobb gyíkszerű hüllőt a tudomány csak 
1912-ben fedezte fel Komodón, a Szunda-szigetek egyikén. 2,5— 
3 méter hosszúra is megnő, súlya eléri a 100 kg-ot! Szaglása 
kitűnő, nyelvével, orrával egyaránt érzékeli a zsákmányt, amely- 
ből nagy darabokat szaggat ki. Torka olyan jól tágul, hogy még 
egy vaddisznót is képes egészben lenyelni! Védett! 

1. Csíkos kivi v. déli kivi (Apteryx australis). Az Új-Zélandban 
élő, 84 cm magas madárnak szárnya, farka nincsen, nem tug 
repülni. Éjszaka jár tápláléka után, gondosan végigszaglássza 
csőrének csúcsánál levő orrlyukain át a talajt a mélyben rejtőz. 
ködő férgek után. Hosszú csőrével húzza ki zsákmányát. A hím 
a 10-11 hét kotlási idő alatt egyedül ül az egy vagy két tojáson, 
ezalatt testsúlyának csaknem a felét elveszti. Szigorúan védett. 


XXIII. tábla 


2. Piroslábú szula (Sula sula). Valamennyi tenger tropikus öveze- 
tének erdős szigetein költ, gallyakból fon fészket alacsony fákra 
Hossza a 70 cm-t is eléri. Repülőhalakat zsákmányol. Kiváló re 
pülő! Bezárt orrlyukakkal, behúzott szárnyakkal akár 40 m magas- 
ról is vízbe vágódik, s 25 m mélyre merülhet. Több percig képes 
a víz alatt halászni. Bőre alatt légpárna van, ezért kell zuhanó- 
repüléssel a vízbe vágódnia, a légpárna ugyanis visszatartaná. 


3. Pompás hajós- v. fregattmadár (Fregata magnificens). Valósá- 
gos rablók ezek a nagy testű, fekete madarak, melyek Amerika 
trópusi szigetén költenek. Késő délutánonként a levegőben lebegve 
várják, míg a többi halászmadár visszatér élelemmel a csőrében. 
Akkor megtámadják őket, és addig üldözik, míg ki nem ejtik vagy 
ki nem öklendezik zsákmányukat. Szárnytávolsága 2,3 m, test- 
súlya csak 1,5-2 kg. Kitűnő repülő, 1200 m magasba is felmerész- 
kedik. A hím madár nász idején 25 cm átmérőjű gömbbé fújja fel 
vörös torokbőrét, ezzel csalogatja magához a tojót. 


4. Hárpia (Harpia harpya). A görög mitológia nőfejű, madártestű 
szörnyeiről kapta nevét ez a méteresre megnövő ragadozó madár. 
Erőteljes lába — olyan vastag, mint egy férficsukló —, nagy, előre- 
tekintő szeme és a fején meredező tollak félelmet keltőek. Szét- 
nyitott szárnya a 2 m-t is meghaladja. A trópusi Dél-Amerika ős- 
erdőinek lakója, lajhárokat, 5-6 kg-os majmokat ragad el, s visz 
fel a magasban épített fészkébe. 

1. Vízifácán (Hydrophasianus chirurgus). Dél-Ázsia csendes vizei. j 
nek úszónövényekkel benőtt partjain él. Hosszú lábujjain elosztva l 
testsúlyát, ügyesen futkos a vízinövények szétterülő levelein, köz- 

ben rovart, csigát, növényi magvakat eszeget, sőt egy-egy kis halat 

is elkap. Jól úszik és bukik le a víz alá. Ivadékgondozása külön 
leges. A hím növényi anyagokból fészket épít, majd dürrögve ! 
odacsalogatja a tojót. Ám ahogy lerakta négy tojását a tojó, 
elhagyja párját, hogy egy időre újabb hímhez csatlakozzon. Amint 

az apamadár befejezi a tojások kiköltését (kb. 3 hét alatt), újra 
dürrögni kezd, és átveszi a tojótól a második fészekaljat. Egy 
költési időszak alatt a hím madár akár 40 fiókát is felnevelhet! 
Hűvös időben szárnyával védi a lehűléstől a tojásokat, míg a tűző 

nap elől árnyékos helyre gurítja őket. 


2. Szuszók v. zsírfecske (Steatornis caripensis). Az európai tudo- 
mány csak 1799-ben értesült e madár létezéséről, amikor A. Hum- 
boldt, a neves német természettudós Venezuelában megtalálta. 
Az őslakó indiánok azonban jól ismerték, és zsírjukért szedték 
össze az olajos terméseken kövérre hízó fiókákat. Különleges 
e madarak életmódja. A nappalt barlangokban töltik, ott nevelik 
fel hájas fiókáikat is. A sötétben a denevérekhez hasonlóan han- 
gokat adnak ki, s azok visszaverődéséből állapítják meg helyzetü- 
ket. Esténként nagy lármával repülnek ki barlangjukból, és akár 
100 km-re is elbarangolnak olajos magvakért. 


3. Közönséges fazekasmadár (Furnarius rufus). A mi fülemülénk- 
hez hasonlító, de 20 cm hosszú madár Dél-Amerikában él. Agyag- 
ból, iszapból, fűből tapasztott fészkének súlya eléri a 10 kg-ot, 
szélessége 30 cm, magassága 25 cm. Belső terét félmagasságban 
fal osztja , előszobára" és jól bélelt fészekkamrára. Az esős időszak- 
ban fog hozzá, amikor puha anyagot talál az építkezéshez. Tojásait 
még a nagy hőség beköszönte előtt kelti ki, később a , kemencében" 
olyan meleg lenne, hogy fiókái elpusztulnának. 

1. Fátyolos paradicsommadár (Pteridophora alberti). A paradi. 
csommadarak 40 faja a Maluku-szigeteket, Észak- és Kelet. 
Ausztrália erdőségeit lakja. Egész életüket a fák, bokrok ágai közt 
töltik. A hímek feltűnően meghosszabbodott, élénk színű tollai. 
hoz különleges izmok tapadnak, így ezeket furcsa módon felme- 
reszthetik. A 21 cm hosszú fátyolos paradicsommadár az új- 
guineai hegységek fáinak csúcsáról hallatja hangját. Hímjének 
mintegy 40 cm hosszú tollszárain 30 kicsi szarulemezke van, 
az egész tollözönt dürgéskor élénken lengeti, 


2. Selyemmadár (Ptilonorhynchus violacens). A lugasépítő mada- 
rakhoz tartozik, Ausztrália keleti partjainak erdőségeiben él. 
A varjúhoz hasonlító, 30 cm hosszú hím ősszel lázas tevékenységbe 
kezd: egy erdei tisztásra gallyakból lugasszerű építményt emel 
(2. a). Egyik bejárata elé, a dürgési térre különféle tárgyakat 
— papagájtollakat, virágokat, bogyókat — hord össze, de mindig 
csak kék és sárga színűeket. Aztán csőrével felpuhít egy kéreg- 
darabkát, és kék húsú gyümölcsök, bogyók levével be is festi 
azépítményt! A tojó a lugasból figyeli a feldíszített térségen dürgő 
hímet, de nem itt rakja le tojásait, hanem külön fészekben. Amíg 
a tojó kotlik, a hím egyedül marad a csak , csábításra", táncra 
szolgáló lugasban. 


3. Varrómadár (Orthotomus sutorius). Az Indiában és Délkelet- 
Ázsiában honos, hosszú farkával 14 cm-re is megnövő madár 
különleges fészket készít. Levelek széleit csőrével kilyukasztgatja, 
majd fűszálakat, háncsdarabokat, pókhálót, összesodort gyapotot 
húz át ügyesen a lyukakon, míg végül elkészül a szabályszerű 
zacskó. Ebbe rakja azután gyapjúszálakból, állati szőrökből álló 
fészkét, melyet a zöld lombban észre sem lehet venni. Rovarokkal, 
virágnektárral táplálkozik. 


XXV. tábla 


1. Kacsacsőrű emlős (Ornithorhynchus anatinus). Ez a tojásrakó 
60 cm hosszú ősemlős kizárólag Ausztráliában és Tasmaniában 
él. Csőre a kacsáéra emlékeztet, az iszapban turkálva keresi vele 
a táplálékát: lárvákat, csigákat, kis rákokat. Alkonyatkor és 
hajnalban vadászik. A partoldalba, föld alá építi vackát, mely víz 
alatti bejárattal nyílik. Járatrendszere szerteágazó, kamrája magas 
vízállás esetén is száraz marad. A nőstény itt rakja le általában 
2 tojását. A kicsik csupaszon és vakon bújnak ki a pergamenszerű 
hártyával borított tojásokból, és csak kb. 4 hónap múlva hagyják 
el a vackot. Az anyaállat a hátára fekve szoptatja a kicsiket, akik 
anyjuk tejmirigymezőjén kopogtatnak csőröcskéjükkel, és a ki- 
buggyanó tejcseppeket felnyalják. 


2. Ausztráliai hangyászsün (Tachyglossus aculeatus). Rövidcsőrű 
hangyászsünnek is nevezik, noha nem csőre, hanem megnyúlt 
orrképződménye van. Tömzsi teste a farokkal együtt 50 cm, szőrök 
és tüskék borítják. Kicsi szájnyílásán keresztül ölti ki féregszerű, 
állandóan ragadós nyelvét, és hangya- vagy termeszbolyba dugja. 
Veszély esetén erős karmaival gyorsan beássa magát a talajba. 
Sötétben vadászik. Párzás után egy hónapra a nőstény 1-2 tojást 
csúsztat kloakájából a hasán levő költőerszénybe. Ivadékait tej- 
szerű váladékkal táplálja, mely a tejmirigymezőről csorog a költő- 
erszénybe. A hangyászsün 30 évig is elél. Szigorúan védett. 


3. Erszényes medve v. koala (Phascolarctos cinereus). A kedves, 
60-80 cm hosszú, medveszerű állat már valódi emlős, az erszénye- 
sek rendjébe tartozik. Kb. 20-féle eukaliptuszlevelet eszik, mert 
azoknak olaja létfontosságú a számára. Hőszabályozása ugyanis 
nem tökéletes, állandóan követnie kell a külső hőmérséklet inga- 
dozásait. Némely eukaliptuszlevéltől hőmérséklete emelkedik, 
míg másiktól csökken. A nőstény évente egyet vagy kettőt ellik, 
fél évig erszényében tartja kicsinyét, és aztán is sokáig magával 
hurcolja. A koala Ausztrália nemzeti állata, szigorúan védett. 

XXVI. tábla 


ZÁ  XXVII. tábla 


1. Törpe-erszényesmókus (Petaurus breviceps). Délkelet-Ausztrá- 
lia és Új-Guinea lakója, virágok nektárával táplálkozik. Hossza 
27-30 cm, farkával kormányozza magát, míg egyik fáról a másikra 
vitorlázik. Legfőbb , repítőkészüléke? azonban a könyöke és 
a térde közt kifeszülő hártya, amelynek segítségével akár 50 m 
távolságra is elsiklik! Az erszényesek közé különféle megjelenésű 
és nagyságú állatok tartoznak, vakondokra emlékeztető éppúgy, 
mint a 2 m hosszú őskenguru. Vemhesség alatt a legtöbb fajnál 
nem keletkezik méhlepény. A vak és csupasz magzatok az anya- 
állat erszényében találnak védelmet és táplálékot. 


2. Erszényes ördög (Sarcophilus harrisi). Borz nagyságú állatunk 
Tasmániában él. Merész rabló, még az embert is megtámadja, dühe 
szinte kifogyhatatlan. Alkonyatkor indul vadászni, kitűnően úszik 
és bukik a víz alá. A párosodási időn kívül föld alatti lyukakban él. 
A nőstény rendszerint csak 2 utódot nevel, 4-5 hónapig hordja 
őket erszényében. Jóízű húsáért a bennszülöttek vadásszák. 


3. Karcsú lóri (Loris tardigradus). A félmajmok alrendjébe tar- 
tozó, mindössze 25 cm-es lórifaj. Sri Lankán és Indiában él. Farka 
csökevényes. Egymáshoz közel ülő, óriási szeme háromdimenziós 
látást tesz lehetővé. Mozdulatlanul, nagy távolságról figyeli leendő 
zsákmányát, majd óvatosan megközelíti, és villámgyorsan meg- 
fojtja vagy agyonharapja. Alvó madarakat, gyíkokat, apróbb em- 
lősöket zsákmányol. 


4. Törpe-selyemmajom (Cebuella sp.). Az Amazonas őserdejé- 
ben honos majmocska a világ legkisebb majomfaja, elfér egy 
ember tenyerén! A magas fákon párosával vagy hordákba verődve 
él, rovarokat, madárfiókákat és tojásokat eszik. A nőstény általá- 
ban ikreket hoz a világra, melyeket az apa gondoz. A cserebogár 
nagyságú kicsik csak szopni másznak át anyjukra. 

1. Kilencöves tatu (Tatus novemcinctus). Az összes öves állatra 
jellemző, hogy ágyék- és utolsó hátcsigolyáik további mellékízü- 
lettel kapcsolódnak egymáshoz, s hogy testüket az irharétegből 
kifejlődő csontképződmények borítják. Észak- és Dél-Ameriká- 
ban élnek, őseik sok millió évvel ezelőtt 2 m-nél is hosszabbra nőt- 
tek. A kilencöves tatu puha páncélját bőrszerű szarupikkelyek 
fedik. Páncélja a test közepén kilenc övre tagozott, így nem gátolja 
a mozgásban. Testhossza 40 cm, farka további 40 cm. Kis csigá- 
kat, férgeket, termeszeket, hangyákat fogyaszt. Maga ásta föld 
alatti üregben él, veszély esetén villámgyorsan összegömbölyödik 
vagy beássa magát a talajba. Egypetéjű négyes ikreket hoz a vi- 
lágra. Az újszülöttek szőrtelenek és vakok, puha bőrükön jól lát- 
hatók a jellegzetes barázdák és ráncok. 


2. Vízidisznó (Hydrochoerus capybara). A Dél-Amerikában honos 
állatnak semmi köze sincs a disznóhoz: ez a legnagyobb rágcsáló 
a világon. Míg a törpeegér csak 8-9 g, a vízidisznó 80-90 kg-ra 
is megnőhet. Víz közelében él, a vízinövényeket, fák kérgét rágja. 
Jól úszik, lábujjai között úszóhártya feszül. A szabadban csapa- 
tosan járnak, a hímeket több nőstény követi. A nőstények 3-4 
kölyköt hoznak a világra, melyek már néhány nap múlva képesek 
az önálló életre. 


3. Inia (Inia geoffroyensis). Az édesvízi delfinek a dél-amerikai, 
indiai és kínai folyók lakói. Az inia hosszú , csőrében? több mint 
100 fog ül. Az Orinoco folyóban él, kb. 1 m hosszú. Apró halakra 
vadászik, és különlegessége, hogy a folyó alacsony vizében mellső 
uszonyain taszigálja magát előre, így , mászik" az aljzaton. Még 
a sűrű, iszapos vizen is keresztülvergődik! Érdekes, hogy egy 
másik, nyugat-afrikai édesvizekben élő delfinfaj pedig növényevő : 
mangrovecserjét és gyümölcsöt fogyaszt. 

XXVIII. tábla 


XXIX. tábla 


1. Tengeri vidra v. kalán (Enhydra lutris). 1,20-1,50 m hosszú, 
farka 30-35 cm-es. Hátsó lábujjai közt úszóhártya feszül, a vízbe 
lebukva fülét, orrlyukait elzárja. A Csendes-óceán hínárokkal 
benőtt partjai mentén, sziklás, elhagyott helyeken él. Napközben 
a víz felszínén, a hátán ringatózva kopácsolja fel a mélyből fel- 
hozott kagylókat. (A hasán ügyesen egyensúlyozott kődarabhoz 
ütögeti, úgy töri fel.) Tengeri sünökkel, polipokkal, halakkal is 
táplálkozik, sőt tartalékolja is az élelmet! A háton úszó kalánok 
két oldalán tasakszerű redőket vet a bőr. Ezekbe raktározza el 
átmenetileg a zsákmányt. Egyszerre egy fiat szül. Mivel a kölyök 1) 
még nem tud úszni, az anya a melléhez szorítva viszi be a tengerbe, 
s amíg a mélybe merül táplálékáért, a kicsit a hátán hagyja lebegve. 


2. Földi malac (Orycteropus afer). Az ősi csövesfogú csoport 1 
egyetlen ma élő faja, mely Afrikában maradt fenn. Akkora mint ] 
egy közepes házisertés, húsa is jóízű, de semmi rokonságban sincs 

a sertéssel! A nappalt maga ásta, mély gödrökben tölti, éjjel indul 
keresőútjára. Hallása, szaglása kiváló, könnyen rábukkan a han- 
gyabolyokra, termeszvárakra, melyeket egykettőre felszakít erős 
karmával. Hosszú, vékony nyelvét bedugva szedegeti fel a rovaro- 

kat. Veszély esetén akár 3 m mélyre is beássa magát. A nemek csak 
párosodáskor találkoznak, s a nőstény általában csak egy kölyköt 

hoz a világra. Fogának keresztmetszete látható ábránkon. Az osz- 
lopszerű fogaknak nincs gyökere, sem zománca, az egész élet 
során növekednek. Egy-egy fog számtalan hosszanti irányú csö- 
vecskéből áll. 


2. Szitutunga (Tragelaphus spekei). Nincs Afrikának olyan vidéke, 
ahol ne élne valamilyen jellegzetes antilopfaj. A szitutunga a mo- I 
csárvilág lakója, 10 cm-nél is hosszabb patájával, szétterpesztett ! 
lábaival az ingoványban sem merül el. Kitűnően úszik és bukik le 
a víz alá. A vemhes anyaállat az ellést megelőzően fészekszerű 
szárazulatot alakít ki a mocsárban, itt hozza a világra borját. 

